ટેકનોલોજી સાથે સતત અપગ્રેડ રહેતાં લોકોમાં હજુ પણ અંધશ્રધ્ધાનું પ્રમાણ યથાવત છે. ગત સપ્તાહે રાજકોટમાં ત્રણ વ્યક્તિઓ બ્રેઈન ડેડ જાહેર થયા હતા. જેને પરિણામે ઓર્ગન ડોનેશન ફાઉન્ડેશન સાથે સંકળાયેલા ભાવનાબેન મંડલી અને નીતીનભાઇ ઘાટલીયાએ પરિવારજનોને અંગદાન માટે સમજાવ્યા હતા. પરંતુ આપ્તજનોએ માતાજીના દાણા જોવા સહિતની અંધશ્રધ્ધામાં ડુબેલા હોવાથી અંગદાન શક્ય બન્યું ન હતું.